## 02035 Ured za opće poslove Hrvatskoga sabora i Vlade Republike Hrvatske

Ured za opće poslove Hrvatskoga sabora i Vlade Republike Hrvatske (u daljnjem tekstu: Ured) je zajednička stručna služba Hrvatskoga sabora, Vlade Republike Hrvatske, Ureda predsjednika Vlade Republike Hrvatske te ureda i stručnih službi Vlade Republike Hrvatske. Ured također pruža podršku u radu Ureda predsjednice Republike Hrvatske po prestanku obnašanja dužnosti.

Djelokrug Ureda podijeljen je kroz 6 službi koje pružaju podršku radu ureda o kojima Ured brine u područjima stručnih pravnih poslova, poslova upravljanja ljudskim potencijalima, poslova uredskog poslovanja, poslova koordiniranja financijskog planiranja, pripreme, kontrole i izvršenja proračuna, financijsko-računovodstvenih poslova, poslova rukovanja imovinom i analitičko knjigovodstvenih evidencija, poslova javne nabave, poslova voznog parka, poslova informacijske i komunikacijske podrške te administrativnih, općih i tehničkih poslova.

U narednom trogodišnjem razdoblju fokus poslovanja Ureda bit će usmjeren na pružanje operativne podrške u radu gore navedenih tijela, podmirenje fiksnih i ugovornih obveza, dodatna ulaganja u stručna znanja djelatnika i imovinu te unapređenje informatičkog sustava.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02035-Ured za opće poslove Hrvatskoga sabora i Vlade Republike Hrvatske | 9.390.868 | 9.244.484 | 8.382.613 | 11.734.331 | 9.290.626 | 90,7 |

### 2110 OPĆI POSLOVI ZA POTREBE HRVATSKOG SABORA I VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2110-OPĆI POSLOVI ZA POTREBE HRVATSKOG SABORA I VLADE REPUBLIKE HRVATSKE | 9.390.868 | 9.244.484 | 8.382.613 | 11.734.331 | 9.290.626 | 90,7 |

Cilj 1. Učinkovito, ekonomično i djelotvorno gospodarenje imovinom i sredstvima proračunskih korisnika za čije se poslovanje Ured brine

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Osigurana potpora, smjernice i kontrole u ostvarivanju djelatnosti ureda o kojima brine Ured za opće poslove Hrvatskoga sabora i Vlade Republike Hrvatske | Potpore i smjernice su bitni elementi u održavanju dobre komunikacije čime se utječe na uklanjanje nedoumica, grešaka i nepravilnosti te se osigurava zakonito, svrhovito i učinkovito trošenje osiguranih proračunskih sredstava uz prethodne i naknadne kontrole | % | 100 | Ured | 100 | 100 | 100 |

#### A515000 ADMINISTRACIJA I UPRAVLJANJE

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A515000-ADMINISTRACIJA I UPRAVLJANJE | 9.135.095 | 9.061.186 | 7.981.613 | 11.410.331 | 8.966.626 | 88,1 |

U okviru aktivnosti A515000 Administracija i upravljanje planirana su sredstva na izvoru financiranja 11 Opći prihodi i primici te izvoru financiranja 31 Vlastiti prihodi u ukupnom iznosu 7.981.613,00 eura za 2025. godinu, 11.410.331,00 eura za 2026. godinu te 8.966.626,00 eura za 2027. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu 7.681.413,00 eura za 2025. godinu, 11.110.131,00 eura za 2026. godinu i 8.666.426 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 5.637.118,00 eura za 2025. godinu, 5.751.006,00 eura za 2026. godinu te 5.790.441,00 eura za 2027. godinu. Planirana su sredstva za redovan i prekovremeni rad te doprinose za 237 državnih službenika i namještenika.

32 Materijalni rashodi

Planirana su sredstva u iznosu 1.879.343,00 eura za 2025. godinu, 1.869.473,00 eura za 2026. godinu te 2.706.333,00 eura za 2027. godinu. Zbog specifičnosti poslovanja Ureda, sredstva planirana u okviru ove skupine rashoda možemo podijeliti na tri kategorije:

1. fiksni troškovi Ureda

2. troškovi Ureda za podmirenje zadaća i obveza koje su sukladno Uredbi stavljene u djelokrug rada Ureda

3. troškovi za ulaganja u imovinu, stručna znanja i informatički sustav.

U kategoriji fiksnih troškova Ureda planirana su sredstva u iznosu 640.125,00 eura za 2025. godinu, 589.665,00 eura za 2026. godinu i 623.325,00 eura za 2027. godinu. Sredstva se odnose na: naknade za prijevoz na posao i s posla državnih službenika i namještenika, stručne seminare, uredske potrepštine i pretplate na stručnu literaturu, režijske, telekomunikacijske i komunalne troškove, nabavu materijala te usluga za održavanje zgrade i opreme, sitni inventar, tiskovine, oglase, najam opreme i jednogodišnje licence, sistematske preglede, računalne usluge, usluge čišćenja, usluge izrade iskaznica, reprezentaciju.

U kategoriji troškova Ureda za podmirenje zadaća i obveza koje su sukladno Uredbi stavljene u djelokrug rada Ureda planirana su sredstva u iznosu 870.908,00 eura za 2025. godinu, 872.008,00 eura za 2026. godinu i 877.008,00 eura za 2027. godinu. Sredstva se odnose na: prijevoz na službenim putovanjima, gorivo, registraciju, osiguranje i održavanje službenih automobila, nabavu materijala za održavanje službenih automobila, nabavu auto guma, nabavu radne odjeće, nabavu materijala za čišćenje i održavanje, podmirenje režijskih i komunalnih usluga za potrebe ureda i službi na lokacijama van matičnog Ureda, podmirenje troškova fiksne telefonije, najam garažnih mjesta, usluge outsourcinga za čišćenje, usluge tehničke zaštite.

U kategoriji troškova za ulaganja u imovinu, stručna znanja i informatički sustav planirana su sredstva u iznosu 368.310,00 eura za 2025. godinu, 407.800,00 eura za 2026. godinu i 1.206.000,00 eura za 2027. godinu. Sredstva se odnose na: stručna usavršavanja djelatnika u području informatičke sigurnosti te korištenja informatičkih alata, projekt obnove zgrade u Mesničkoj 23 u kojoj pored dijela djelatnika Ureda borave i djelatnici Stručne službe Savjeta za nacionalne manjine, Ureda za ljudska prava i prava nacionalnih manjina, Ureda Komisije za odnose s vjerskim zajednicama i Ureda za ravnopravnost spolova, projekt sanacije vlage u prostoru arhive, uvođenje održavanja postojećih tehničkih sustava, analizu informatičkog sustava i implementaciju preporuka iste.

34 Financijski rashodi

Planirana su sredstva u iznosu 152,00 eura za svaku godinu planiranja. Sredstva su planirana za bankarske usluge, negativne tečajne razlike i zatezne kamate.

37 Naknade građanima i kućanstvima na temelju osiguranja i druge naknade

Planirana su sredstva u iznosu 30.000,00 eura za svaku godinu planiranja. Sredstva su planirana za dodatna školovanja i prekvalifikacije djelatnika Ureda.

38 Rashodi za donacije, kazne, naknade šteta i kapitalne pomoći

Planirana su sredstva u iznosu 10.500,00 eura za svaku godinu planiranja. Sredstva su planirana za isplatu potencijalnih žalbi na postupke javne nabave.

42 Rashodi za nabavu proizvedene dugotrajne imovine

Planirana su sredstva u iznosu 124.300,00 eura za 2025. godinu, 299.000,00 eura za 2026. godinu te 129.000,00 eura za 2027. godinu. Sredstva su planirana za zamjenu namještaja i tehničke opreme u arhivi nakon sanacije prostora od vlage (tijekom 2027. godine), nabave dodatne komunikacijske opreme za podatkovni promet, opreme za dogradnju tehničkih sustava zaštite, opreme za čišćenje, ugostiteljske opreme te kotla za zgradu u Mesničkoj u iznosu od 200.000,00 eura (tijekom 2026. godine).

45 Rashodi za dodatna ulaganja na nefinancijskoj imovini

Planirana su sredstva u iznosu 3.150.000,00 eura za 2026. godinu za radove obnove i stručnog nadzora obnove zgrade u Mesničkoj 23 u kojoj pored dijela djelatnika Ureda borave i djelatnici sljedećih ureda i stručnih službi Vlade Republike Hrvatske: Stručna služba Savjeta za nacionalne manjine, Ured za ljudska prava i prava nacionalnih manjina, Ured Komisije za odnose s vjerskim zajednicama, Ured za ravnopravnost spolova. Obnova bi obuhvaćala zamjenu elektro i vodnih instalacija, parketa te soboslikarske radove.

Na izvoru financiranja 31 Vlastiti prihodi planirana su sredstva u iznosu 300.200,00 eura za svaku godinu planiranja.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 300.00,00 eura za svaku godinu planiranja. Sredstva su planirana za nabavu namirnica za potrebe ugostiteljstva uzimajući u obzir porast cijena istih te za podmirenje troškova obroka za vrijeme preseljenja Hrvatskoga sabora na novu lokaciju dok traje obnova od posljedica potresa.

34 Financijski rashodi

Planirana su sredstva u iznosu 200,00 eura za svaku godinu planiranja.

#### A515017 OBVEZE PO SUDSKIM SPOROVIMA

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

Zakon o državnim službenicima

Zakon o državnom odvjetništvu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A515017-OBVEZE PO SUDSKIM SPOROVIMA | 00 | 20.573 | 22.000 | 00 | 00 | 106,9 |

U okviru aktivnosti A515017 Obveze po sudskim sporovima planirana su sredstva u iznosu 22.000,00 eura za 2025. godinu za jedan sudski spor koji protiv Ureda vodi bivša djelatnica (trošak sudskog postupka, isplata kamata te glavnice).

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 2.000,00 eura za 2025. godinu.

34 Financijski rashodi

Planirana su sredstva u iznosu 10.000,00 eura za 2025. godinu.

38 Rashodi za donacije, kazne, naknade šteta i kapitalne pomoći

Planirana su sredstva u iznosu 10.000,00 eura za 2025. godinu.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj podmirenih sudskih sporova | Jedna bivša djelatnica vodi sudski spor protiv Ureda čije se rješavanje očekuje u 2025. godini | broj | 1 | Ured | 1 |  |  |

#### K515008 INFORMATIZACIJA UREDA ZA OPĆE POSLOVE HRVATSKOGA SABORA I VLADE REPUBLIKE HRVATSKE

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K515008-INFORMATIZACIJA UREDA ZA OPĆE POSLOVE HRVATSKOGA SABORA I VLADE REPUBLIKE HRVATSKE | 105.439 | 58.400 | 199.000 | 174.000 | 174.000 | 340,8 |

U okviru kapitalnog projekta K515008 Informatizacija Ureda za opće poslove Hrvatskoga sabora i Vlade Republike Hrvatske planirana su sredstva u iznosu 199.000,00 eura za 2025. godinu, 174.000,00 eura za 2026. godinu te 174.000,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 114.000,00 eura za svaku godinu planiranja. Sredstva su planirana za podmirenje Microsoft licenci, dodatnih Office i Windows licenci, firewall licenci te licenci Abby fine reader, Fortinet i team viewer.

42 Rashodi za nabavu proizvedene dugotrajne imovine

Planirana su sredstva u iznosu 85.000,00 eura za 2025. godinu, 60.000,00 eura za 2026. godinu i 60.000,00 eura za 2027. godinu. Sredstva su planirana za nabavu 2 vatrozida, zamjenu postojeće i nabavu nove računalne opreme te nadogradnju postojećih aplikativnih rješenja.

#### K515016 OBNOVA VOZNOG PARKA

Zakonske i druge pravne osnove

Uredba o Uredu za opće poslove Hrvatskoga sabora i Vlade Republike Hrvatske

Smjernice za upravljanje voznim parkom

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K515016-OBNOVA VOZNOG PARKA | 150.335 | 104.325 | 180.000 | 150.000 | 150.000 | 172,5 |

U okviru kapitalnog projekta K515016 Obnova voznog parka i skupini rashoda 42 Rashodi za nabavu proizvedene dugotrajne imovine planirana su sredstva u iznosu 180.000,00 eura za 2025. godinu, 150.000,00 eura za 2026. godinu te 150.000,00 eura za 2027. godinu. Sredstva su planirana za početak financijskog leasinga na 5 godina za 9 službenih automobila te potencijalnu samostalnu nabavu 1 službenog automobila.